
   MUNICIPIUL BRAD	
        P R I M A R U L
 Nr. 108/11015/19.05.2023



R E F E R A T   D E   A P R O B A R E 
privind aprobarea preţului local pentru producerea, transportul, distribuţia și furnizarea energiei termice livrată de către S.C. TERMICA  BRAD S.A. 


	 
	Prin adresa nr. 1545/16.05.2023,  înregistrată la Primăria Municipiului Brad sub nr. 30971/16.05.2023, S.C. TERMICA BRAD S.A. a comunicat Avizul A.N.R.E. nr. 26/10.05.2023  privind modificarea prețului local pentru activitatea de producere a energiei termice în centrala termică pe bază de păcură și pentru serviciile de  transport,  distribuție și furnizare a energiei termice în municipiul Brad, pentru  S.C. TERMICA BRAD S.A., la valoarea de 1.107,85 lei/Gcal (952,58 lei/MWh), exclusiv TVA.
	Ținând cont de Avizul A.N.R.E. nr. 26/10.05.2023, precum și de prevederile art. 8 alin. 2 lit. e  și ale art. 40 din Legea nr. 325/2006 a serviciului public de alimentare cu energie termică, actualizată, potrivit cărora autorităţile publice locale sunt obligate să aprobe preţul local al energiei termice pentru populație, am inițiat prezentul proiect de hotărâre prin care am propus aprobarea preţului local pentru producerea, transportul, distribuţia și furnizarea energiei termice livrată de către S.C. TERMICA  BRAD S.A. la valoarea de 1.107,85 lei/Gcal, (exclusiv  TVA), începând cu sezonul rece 2023 - 2024.
	Am propus, de asemenea, ca la data intrării în vigoare a prezentei hotărâri să se abroge prevederile H.C.L. nr. 186/2022.    
În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în  forma prezentată.
	 Invoc în susţinerea propunerii mele prevederile art. 8 alin. 2 lit. e  şi art. 40  alin. 10 din Legea serviciului public de alimentare cu energie termică  nr. 325/2006 a serviciului public de alimentare cu energie termică, actualizată, precum și ale  art. 8 alin. 3 lit. k și ale  art. 9 alin. 2 lit. d din Legea nr. 51/2006 a serviciilor de utilități publice.

